[{"text_idx": "#000001", "text": "Vastuvo\u0303tule palume tulla ilma kaaslaseta (va alaealised patsiendid)."}, {"text_idx": "#000002", "text": "Me ko\u0303ik vananeme. Alates 25 eluaastast algab juba tegelikult allaka\u0308ik, kus liigume vaikselt vanaduse suunas (ra\u0308a\u0308kides just kronoloogilisest vananemisest). Enneaegselt suudavad meid vanemaks muuta keskkonnamo\u0303jud, na\u0308iteks pa\u0308ike (UVA+UVB kiirgus), mida kutsume fotovananemiseks vo\u0303i ka eksogeenseks vananemiseks. Pa\u0308ike suudab tekitada ka endogeenset ehk DNA tasandil vananemist, misto\u0303ttu rakud vananevad ja ha\u0308vinevad kiiremini. Vananemise ka\u0308igus muutub meie luustiku ja na\u0308o kuju, naha tekstuur ja va\u0308rv. Na\u0308okuju muutub naha elastsuse kao, pehmete kudede va\u0308henemise ja migreerumise ning luustiku o\u0303henemise to\u0303ttu. Tekstuuri halvendavad na\u0308iteks peened kortsukesed, pinnakuivus ja laienenud nahapoorid."}, {"text_idx": "#000003", "text": "Esteetilises meditsiinis pannakse ja\u0308rjest rohkem ro\u0303hku mitteinvasiivsetele la\u0308henemistele. See ta\u0308hendab, et saame pakkuda tugevatoimelisi protseduure minimaalse taastumisajaga. Selliste protseduuride abil saame stimuleerida kollageenisu\u0308nteesi, toestada ja kontuurida na\u0308oovaali, eemaldada lokaalseid rasvaladestusi, parandada nahakvaliteeti ja elustada nahka noorenemise suunas. Mo\u0303eldes eelko\u0303ige kliendi heaolule ja ohutusele, saame kindlustada kiire to\u0308o\u0308vo\u0303ime taastumise, nii et klient ei peaks end pikaks ajaks tavarutiinist vabastama. Ka klient soovib ju ma\u0308rkimisva\u0308a\u0308rseid muutusi u\u0308he ku\u0308lastuse, kiire \u201cvalmimisajaga\u201d ja ilma operatsioonita. U\u0308heks efektseks suunaks na\u0308o noorendamiseks on kindlasti imenduvad PDO (polu\u0308diaksonaan) mesoniidid ja mitmesuunalised PDO COG niidi."}, {"text_idx": "#000004", "text": "PDO niite on kirurgias ja kudede kokkuo\u0303mblemisel kasutatud juba aastaku\u0308mneid. Niitide kasutamine on oma loomuselt ohutu ja haiglas igapa\u0308evaselt kasutusel na\u0308iteks haavade sulgemiseks. Ei ole esinenud na\u0308iteks allergiareaktsioone vo\u0303i muid olulisi ko\u0303rvaltoimeid. PDO niidid mo\u0303juvad nahale mitmeti positiivselt, na\u0308iteks nende mo\u0303jul hakatakse looma uusi kapillaaridevo\u0303rgustikke ja tugevdama olemasolevaid. Samuti osalevad niidid 1. Ja 2. Tu\u0308u\u0308bi kollageeni su\u0308nteesis. Niidid mo\u0303juvad nahale ka lipolu\u0308u\u0308tiliselt, mis ta\u0308hendab seda, et nad suudavad lokaalselt rasvaladestusi va\u0308hendada rasvarakkude denaturatsiooni teel. Kuna nad imenduvad 6 kuuga, siis ei kogu nad enda u\u0308mber baktereid, nagu mitteimenduvate niitide puhul vo\u0303ib juhtuda."}, {"text_idx": "#000005", "text": "PDO niidid on hea vahend, et minimaalselt invasiivselt kontuurida na\u0308oovaali, va\u0308hendada kortse, parandada nahakvaliteeti, muuta nahapoore va\u0308iksemaks, nahapinguldamiseks ja topeltlo\u0303ua va\u0308hendamiseks."}, {"text_idx": "#000006", "text": "Mitmesuunaliste kidaliste COG niitidega saab va\u0308hendada kergemat ja mo\u0303o\u0303dukat pehme koe ptoosi (allavajet), lihtsamalt o\u0308eldes saab pakkuda kerget \u201cfacelifti\u201d. Mitmesuunalised kidalised/ogalised niidid \u201chaagivad\u201d end kudede ku\u0308lge ning nende niitide abil saame kontuurida po\u0303ski, to\u0303sta kulme, va\u0308hendada marionett- ja nasolabiaalkortse, modelleerida lo\u0303uga jne. Kortsude va\u0308henemist vo\u0303ib seostada ka intensiivsete muutustega dermises nagu kollageenisu\u0308ntees, kudede kompaktsemaks muutumine/kontrakteerumine ja fibroossete kapslite teke niitide u\u0308mber."}, {"text_idx": "#000007", "text": "Lisaks kasutame PDO niitide ta\u0308iendamiseks ka kudesid modelleerivat hu\u0308aluroonhapet Profhilo. Nad toimivad koos su\u0308nergiliselt, kuna mo\u0303lemad panevad ka\u0308ima ka kollageneesi. PDO niite on va\u0308ga hea kombineerida ka iprf autoloogse mesoteraapiaga. Mo\u0303lemad osalevad neokollageneesis, fibrillogeneesis ja uute veresoonte loomes, kuid iprf annab veel \u201cboosti\u201d sellega, et vabastab nahka kasvufaktoreid, mis panevad selle noorenemise suunas to\u0308o\u0308le. Ka uuringute tulemusel on selgunud, et silmna\u0308htav noorendav efekt saadakse siis, kui kombineerida PDO niite na\u0308iteks iprf autoloogse mesoteraapiaga, ta\u0308itesu\u0308stide vo\u0303i botuliintoksiiniga."}, {"text_idx": "#000008", "text": "COG Niidid sisestatakse to\u0308mbi kanu\u0308u\u0308li abil, mille to\u0303ttu esineb va\u0308ga va\u0308he komplikatsioone. Kanu\u0308u\u0308l viib niidid kudedesse ja seeja\u0308rel kanu\u0308u\u0308l eemaldatakse, ja\u0308ttes niidi oma o\u0303igesse asukohta. Samast asukohast sisestatud niidid seotakse omavahel kinni, et va\u0308ltida nende migreerumist. Tasubki va\u0308ltida nn \u201cfree-floating\u201d tehnikat, misto\u0303ttu on niidid subkutaanselt lahtiselt ja vo\u0303ivad migreeruda kergemini."}, {"text_idx": "#000009", "text": "Kidalised niidid hakkavad enda u\u0308mber koguma mu\u0308ofibroblaste, mis osalevad intensiivses kollageenisu\u0308nteesis ja fibroosse koe kokkuto\u0303mbumisel. Tehnika abil saame va\u0308ltida komplikatsioone, nagu na\u0308iteks na\u0308ona\u0308rvi vigastusi vo\u0303i vaskulaarseid traumasid."}, {"text_idx": "#000011", "text": "Nii nagu ko\u0303ikide meditsiiniliste protseduuride puhul, siis ka PDO niitide paigutamisel vo\u0303ib esineda mo\u0303ningaid ko\u0303rvaltoimeid. Uuringute alusel on esile toodud na\u0308iteks niidi katkemine, migreerumine, niidi nahapealne na\u0308htavus, nahalohud."}, {"text_idx": "#000012", "text": "Lisaku\u0308simuste korral palume meile eelnevalt kirjutada/helistada.\u200b"}]